# Districtes de Sèrbia

Els districtes (en serbi: Окрузи, Okruzi), anomenats oficialment districtes administratius (управни окрузи, upravni okruzi) són les unitats administratives de Sèrbia, cadascun dels quals comprèn diversos municipis i ciutats. Es defineixen pel decret del Govern de Sèrbia del 29 de gener de 1992. Els districtes són centres regionals de l'autoritat estatal i no disposen de cap mena d'autogovern. S'encarreguen dels diferents afers en nom del Govern.
Hi ha 29 districtes a Sèrbia (7 a la Voivodina, 8 a Šumadija i Sèrbia Occidental, 9 a Sèrbia Meridional i Oriental i 5 a Kosovo (vegeu notes)). L'única part de Sèrbia que no forma part de cap districte és el territori pertanyent a la Ciutat de Belgrad, que disposa d'un estatus especial, molt similar al d'un districte. Cada districte té la seu a la ciutat més gran.

## Terme

La paraula eslava okrug (округ) denota subdivisió administrativa en alguns estats. La seva etimologia és similar a la de l'alemany Kreis, cercle (en la seva accepció de divisió administrativa): okrug és literalment quelcom que "encercla".

## Definició

L'organització territorial de Sèrbia està regulada per la "Llei de l'Organització Territorial" adoptada per l'Assemblea Nacional el 29 de desembre de 2007. Segons la llei, l'organització territorial de la república comprèn municipis i ciutats, i províncies autònomes, i s'atorga a la ciutat de Belgrad un estatus especial. Els districtes no es mencionen en aquesta llei però estan definits pel decret del Govern de Sèrbia del 29 de gener de 1992. En aquest decret, són definits com a "centres regionals de l'autoritat de l'estat", encarregant-se d'afers dels diferents ministeris.

### Districtes de Kosovo

Les lleis sèrbies tracten Kosovo com a part integral de Sèrbia (Província Autònoma de Kosovo i Metohija). El decret prèviament esmentat defineix cinc districtes al territori de Kosovo. Des de 1999, però, Kosovo es troba sota l'administració de les Nacions Unides (UNMIK). L'any 2000, l'administració de l'UNMIK va modificar l'organització territorial de Kosovo. Aquesta modificació suposava l'abolició de tots cinc districtes, i la creació de set nous districtes. El Govern de Sèrbia no reconeix aquest canvi, i sols accepta els cinc districtes existents abans del 2000.

## Llista de districtes
### Districtes a Šumadija i Sèrbia Occidental

| Districte | Seu | Superfície en km² | Població el 2011 | Població per km² | Municipis i ciutats | Poblacions |
| Districte de Kolubara (Kolubarski okrug) | Valjevo | 2.474 | 174.228 | 70,4 | Osečina Ub Lajkovac Ciutat de Valjevo Mionica Ljig | 218 |
| Districte de Mačva (Mačvanski okrug) | Šabac | 3.268 | 297.778 | 91,1 | Bogatić Ciutat de Šabac Ciutat de Loznica Vladimirci Koceljeva Mali Zvornik Krupanj Ljubovija | 228 |
| Districte de Moravica (Moravički okrug) | Čačak | 3.016 | 212.149 | 70,3 | Gornji Milanovac Ciutat de Čačak Lučani Ivanjica | 206 |
| Districte de Pomoravlje (Pomoravski okrug) | Jagodina | 2.614 | 212.839 | 84,8 | Ciutat de Jagodina Ćuprija Paraćin Svilajnac Despotovac Rekovac | 191 |
| Districte de Rasina (Rasinski okrug) | Kruševac | 2.667 | 240.463 | 90,2 | Varvarin Trstenik Ćićevac Ciutat de Kruševac Aleksandrovac Brus | 296 |
| Districte de Raška (Raški okrug) | Kraljevo | 3.918 | 300.102 | 76,6 | Ciutat de Kraljevo Vrnjačka Banja Raška Ciutat de Novi Pazar Tutin | 359 |
| Districte de Šumadija (Šumadijski okrug) | Kragujevac | 2.387 | 290.900 | 121,8 | Aranđelovac Topola Rača Batočina Knić Lapovo Ciutat de Kragujevac | 174 |
| Districte de Zlatibor (Zlatiborski okrug) | Užice | 6.140 | 284.729 | 46,4 | Bajina Bašta Kosjerić Ciutat de Užice Požega Čajetina Arilje Nova Varoš Prijepolje Sjenica Priboj | 438 |

### Districtes a Sèrbia Meridional i Oriental

| Districte | Seu | Superfície en km² | Població el 2011 | Població per km² | Municipis i ciutats | Poblacions |
| Districte de Bor (Borski okrug) | Bor | 3.507 | 123.848 | 35,3 | Bor Kladovo Majdanpek Negotin | 90 |
| Districte de Braničevo (Braničevski okrug) | Požarevac | 3.865 | 180.480 | 46,7 | Veliko Gradište Ciutat de Požarevac Golubac Malo Crniće Žabari Petrovac Kučevo Žagubica | 189 |
| Districte de Jablanica (Jablanički okrug) | Leskovac | 2.769 | 215.463 | 77,8 | Ciutat de Leskovac Bojnik Lebane Medveđa Vlasotince Crna Trava | 336 |
| Districte de Nišava (Nišavski okrug) | Niš | 2.729 | 373.404 | 136,8 | Aleksinac Svrljig Merošina Ražanj Doljevac Gadžin Han Ciutat de Niš | 285 |
| Districte de Pčinja (Pčinjski okrug) | Vranje | 3.520 | 158.717 | 45,1 | Vladičin Han Surdulica Bosilegrad Trgovište Ciutat de Vranje Bujanovac Preševo | 363 |
| Districte de Pirot (Pirotski okrug) | Pirot | 2.761 | 92.277 | 33,4 | Bela Palanka Pirot Babušnica Dimitrovgrad | 214 |
| Districte de Podunavlje (Podunavski okrug) | Smederevo | 1.248 | 198.184 | 158,8 | Ciutat de Smederevo Smederevska Palanka Velika Plana | 58 |
| Districte de Toplica (Toplički okrug) | Prokuplje | 2.231 | 90.600 | 40,6 | Prokuplje Blace Kuršumlija Žitorađa | 267 |
| Districte de Zaječar (Zaječarski okrug) | Zaječar | 3.623 | 118.295 | 32,6 | Boljevac Knjaževac Ciutat de Zaječar Sokobanja | 173 |

### Districtes de la Voivodina

| Districte | Seu | Superfície en km² | Població el 2011 | Població per km² | Municipis i ciutats | Poblacions |
| Districte de Banat Central (Srednjebanatski okrug) | Zrenjanin | 3.256 | 186.851 | 57,4 | Novi Bečej Nova Crnja Žitište Sečanj Ciutat de Zrenjanin | 55 |
| Districte de Bačka del Nord (Severnobački okrug) | Subotica | 1.784 | 185.552 | 104,0 | Ciutat de Subotica Bačka Topola Mali Iđoš | 45 |
| Districte de Banat del Nord (Severnobanatski okrug) | Kikinda | 2.329 | 146.690 | 63,0 | Kanjiža Senta Ada Čoka Novi Kneževac Kikinda | 50 |
| Districte de Bačka del Sud (Južnobački okrug) | Novi Sad | 4.016 | 607.835 | 151,3 | Srbobran Bač Bečej Vrbas Bačka Palanka Bački Petrovac Žabalj Titel Temerin Beočin Sremski Karlovci Ciutat de Novi Sad | 77 |
| Districte de Banat del Sud (Južnobanatski okrug) | Pančevo | 4.245 | 291.327 | 68,6 | Plandište Opovo Kovačica Alibunar Vršac Bela Crkva Ciutat de Pančevo Kovin | 94 |
| Districte de Sírmia (Sremski okrug) | Sremska Mitrovica | 3.486 | 311.053 | 89,2 | Šid Inđija Ciutat de Sremska Mitrovica Irig Ruma Stara Pazova Pećinci | 109 |
| Districte de Bačka de l'Oest (Zapadnobački okrug) | Sombor | 2.420 | 187.581 | 77,5 | Ciutat de Sombor Apatin Odžaci Kula | 37 |

### Districtes de Kosovo i Metohija

Cinc dels districtes de Sèrbia es troben al territori de Kosovo, i comprenen 28 municipis i una ciutat. L'any 2000, l'UNMIK va crear 7 districtes nous i 30 municipis. Sèrbia no exerceix sobirania sobre aquest sistema governamental. Atesa l'especial situació de Kosovo i Metohija, aquest territori no va ser inclòs al cens serbi de 2011, de manera que les darreres dades de què es disposa daten de 2002.
| Districte | Seu | Població el 2002 | Municipis i ciutats |
| Districte de Kosovo (Kosovski okrug) | Pristina | 672.292 | Ciutat de Pristina Glogovac Kosovo Polje Lipljan Obilić Podujevo Uroševac Štimlje Kačanik Štrpce |
| Districte de Kosovo-Pomoravlje (Kosovsko-Pomoravski okrug) | Gnjilane | 217.726 | Kosovska Kamenica Novo Brdo Gnjilane Vitina |
| Districte de Kosovska Mitrovica (Kosovskomitrovički okrug) | Kosovska Mitrovica | 275.904 | Kosovska Mitrovica Leposavić Srbica Vučitrn Zubin Potok Zvečan |
| Districte de Peć (Pećki okrug) | Peć | 414.187 | Peć Istok Klina Đakovica Dečani |
| Districte de Prizren (Prizrenski okrug) | Prizren | 376.085 | Orahovac Suva Reka Prizren Gora |

## Notes i referències
### Notes

Kosovo és subjecte d'una disputa territorial entre la República de Sèrbia i l'autoproclamada República de Kosovo. Kosovo va declarar la seva independència el 17 de febrer de 2008, però Sèrbia el continua considerant part del seu territori. La independència de Kosovo ha estat reconeguda per 102 dels 193 estats membres de les Nacions Unides

### Referències

* ↑ «Facts about Serbia». Govern de Sèrbia. [Consulta: 29 setembre 2008].
* 1 2 «Zakon o teritorijalnoj organizaciji Srbije» (en serbi). Assemblea Nacional de Sèrbia.